Atractocarpus

Ti Atractocarpus ket ti henero dagiti agsabsabong a mula iti pamilia ti Rubiaceae. Dagiti kamengna ket kadawyan nga ammo a kas dagiti patneng a  gardenia iti Australia. Ti nagan ti henero ket naala manipud kadagiti termino ti Taga-ugma a Griego iti atractos "takbian", ken karpos "bunga", manipud iti sukog takbian a bunga iti sebbangan-kita.

 Taksonomia 
Impalawag da botaniko Rudolf Schlechter ken Kurt Krause idi 1908, ti sebbangan-kita ket ti Atractocarpus  bracteatus, a mabirukan laeng iti Baro a Caledonia.Schlechter, Friedrich Richard Rudolf & Krause, Kurt. 1908.  Botanische Jahrbücher für Systematik, Pflanzengeschichte und Pflanzengeographie 40 Beibl. 92: 43. iti kamaudian, adu dagiti nadumaduma a sebbangan a naipalawag manipud iti  Baro a Caledonia.

Iti kabayatan, dagiti henero ti Randia ken Gardenia ket nausardan a kas wastebasket taxa, a kasisigud a nakaikabilan dagiti adu a sebbangan a narigat a maipuesto. Adu kadagiti sebbangan ti Australia iti henero tiRandia ket nabirukan a saanda nga asideg a kabagian kadagiti neotropikal a sebbangan ken naiyakarda babaen ti maysa a pannakarepaso dagiti henero babaen ni Australiano a botaniko Christopher Puttock idi 1999; mairaman dagitoy dagit nadumaduma a sebbangan ti mula ti hardin akas ti A. benthamianus, A. chartaceus, ken A. fitzalanii.

Insingasing pay ni Puttock a dagiti henero ti Sukunia, Trukia, Neofranciella, ken Sulitia (dagiti naudi a mangbukel iti maysa a sebbangan iti tunggal maysa) ket maikabil koma iti Atractocarpus. Ti pagresultaan a henero ket aglaon kadagiti agarup anga uppat a pulo a sebbangan, pito dagiti mabirukan iti Australia, ken dagiti dadduma iti Pederado nga Es-estado ti Mikronesia, ti Flipinas, Baro a Guinea, ti Is-isla ti Solomon, Vanuatu, Baro a Caledonia, Fiji, Tonga, ken iti daya aginggana iti Tahiti. Amin dagiti sebbangan ket mabirukan iti maysa a kita ti tanap a katuduan a bakir nga ammo a kas  dagiti bakir ti kumalatkat a mesophyll, ken dagit ipay bakir ti kalugnakan ken dagiti takder ti mula a kumalatkat.

 Dagiti sebbangan 

 Atractocarpus aragoensis Guillaumin
 Atractocarpus benthamianus (F.Muell.) Puttock
 Atractocarpus bracteatus Schltr. & K.Krause
 Atractocarpus carolinensis (Valeton) Puttock
 Atractocarpus chartaceus (F.Muell.) Puttock – Akikid-bulong a Gardenia wenno Naingpis-bulong a Gardenia
 Atractocarpus crosbyi (Burkill) Puttock
 Atractocarpus cucumicarpus S.Moore
 Atractocarpus decorus (Valeton) Puttock
 Atractocarpus fitzalanii (F.Muell.) Puttock – Kayumanggi a Gardenia wenno Duyaw a Mangosteen
 Atractocarpus heterophyllus (Montrouz.) Guillaumin & Beavis.
 Atractocarpus hirtus (F.Muell.) Puttock
 Atractocarpus longipes (A.C.Sm.) Puttock
 Atractocarpus longistipitatus Guillaumin
 Atractocarpus macarthurii (F.Muell.) Puttock
 Atractocarpus merikin (F.M.Bailey) Puttock
 Atractocarpus oblongus S.Moore
 Atractocarpus obscurinervius (Merr.) Puttock
 Atractocarpus pentagonioides (Seem.) Puttock
 Atractocarpus platyxylon (Vieill. ex Pancher & Sebert) Guillaumin
 Atractocarpus pterocarpon (Guillaumin) Puttock
 Atractocarpus rotundifolius Guillaumin
 Atractocarpus sessilifolius Guillaumin
 Atractocarpus sessilis (F.Muell.) Puttock
 Atractocarpus simulans Guillaumin
 Atractocarpus stipularis (F.Muell.) Puttock ex P.S.Green
 Atractocarpus tahitiensis (Nadeaud) Puttock
 Atractocarpus tenuiflorus (A.C.Sm.) Puttock
 Atractocarpus vaginatus Guillaumin
 Atractocarpus versteegii (Valeton) Puttock

 Dagiti nagibasaran

 Dagiti akinruar a silpo 

World Checklist of Rubiaceae
ladladawan ti Atractocarpus (nadumaduma a sebbangan)


Kategoria:Flora ti Baro a Guinea
Kategoria:Flora ti Baro a Caledonia
Kategoria:Flora ti Filipinas
Kategoria:Flora ti Pasipiko
Kategoria:Flora ti Isla Norfolk
Kategoria:Flora ti Queensland
Kategoria:Flora ti New South Wales